星玄|肖雞唐詩詠無緣結識小鮮肉 慘被好友賣甩喺球場門口
2024年04月04日 00:00
東網電視
更多新聞短片
今日係4月4日農曆二月廿六,亦係清明節,各位孝子賢孫掃墓祭祖之後,記得要清理好火種。肖雞嘅朋友今日桃花旺,有緣人會埋身,單身人士唔好錯失良機。肖雞嘅唐詩詠自離巢無綫後,工作依然接到冇停手,除咗做網台嘉賓,孖楊詩敏(蝦頭)一齊去日本歌舞伎町搵牛郎傾偈,又秘密為HOYTV飛過英國拍旅遊節目,仲有英國高大靚仔嘅小鮮肉陪玩添,詩詠果然桃花旺呀。
雖然詩詠見到咁多位異性,但日本牛郎就唔太啱佢,英國小鮮肉就因為口音重,再加上原來製作組只係安排詩詠隔Mon望住6位來自英國不同地區嘅小鮮肉,冇準備到同佢哋見面,令詩詠大叫失望。之不過最令詩詠傷心,莫過於佢喺英國當地嘅朋友Kean,竟然自己走去睇波,掉低詩詠喺球場門外,聽住球迷歡呼聲呆等,搞到詩詠笑話:「我終於體驗文化衝擊啦,佢居然為咗球隊,掉低我呢個朋友!」
至於今日幸運星係白羊座,你哋運勢強,工作零阻滯,能夠按自己想法行事。白羊座嘅台灣女星陳喬恩,前年同馬來西亞富二代Alan結婚後,繼續密密拍劇拍戲做到冇停手,但佢再唔係一味工作,反而更加識得喺工作同生活之間取得平衡,早前有Hater話佢拜金,佢即刻反擊話「姊自己賺錢很久了」、「也是見過世面」,陳喬恩由當年螢幕上嘅小女孩,到變成入圍金鐘獎嘅實力派演員,甚至依家按照自己嘅想法行事,安排好所有嘢,難怪陳喬恩面對Hater都可以咁霸氣啦。